Міністр замежных спраў Рэспублікі Беларусь Уладзімір Макей прыняў удзел у першым пасяджэнні Камітэта нацыянальных каардынатараў Цэнтральна-Еўрапейскай Ініцыятывы пад эгідай старшынства Рэспублікі Беларусь у дадзенай міжнароднай арганізацыі ў 2017 годзе. У сваім выступленні У.Макей падкрэсліў значнасць і запатрабаванасць ЦЕІ ў якасці платформы для развіцця дыялогу і прагматычнага супрацоўніцтва паміж краінамі Цэнтральнай, Усходняй і Паўднёвай Еўропы ў мэтах умацавання стабільнасці ў рэгіёне. Адначасова Міністрам былі прадстаўлены асноўныя прыярытэты старшынства Рэспублікі Беларусь у ЦЕІ, ключавым з якіх з’яўляецца прасоўванне сумяшчальнасці ў Вялікі Еўропе. У пасяджэнні Камітэта нацыянальных каардынатараў прынялі ўдзел прадстаўнікі краін-членаў Арганізацыі, Генеральны сакратар ЦЕІ Джавані Карачола ды Ветрі і Альтэрнатыўны Генеральны сакратар Арганізацыі Маргат Клесціль-Леффлер, а таксама супрацоўнікі Сакратарыята ЦЕІ.